b"\n_START_ARTICLE_\nJaume Uriach i Lafita\n_START_SECTION_\nTraject\xc3\xb2ria\n_START_PARAGRAPH_\nEn els seus inicis tamb\xc3\xa9 se'l conegu\xc3\xa9 com a Uriach II, perqu\xc3\xa8 el seu germ\xc3\xa0 Joan Uriach tamb\xc3\xa9 fou futbolista i porter. Ambd\xc3\xb3s jugaren al FC Barcelona. Jaume comen\xc3\xa7\xc3\xa0 a destacar l'any 1924 al FC Lleida, on hi romangu\xc3\xa9 fins al 1927. Aquest any ingress\xc3\xa0 al FC Gr\xc3\xa0cia. Un any m\xc3\xa9s tard fitx\xc3\xa0 pel FC Barcelona, on jug\xc3\xa0 durant tres temporades. Form\xc3\xa0 part de l'equip que guany\xc3\xa0 la primera lliga de la hist\xc3\xb2ria, la temporada 1928-29, debutant a primera divisi\xc3\xb3 el 24 de mar\xc3\xa7 de 1929 enfront del Club Esportiu Europa (F.C. Barcelona 5 - C.E. Europa 2). En total disput\xc3\xa0 16 partits a Primera en aquestes tres temporades. L'agost de 1931 sign\xc3\xa0 contracte amb el FC Martinenc. Disput\xc3\xa0 un partit amb la selecci\xc3\xb3 catalana de futbol l'any 1931."